Echipa OMS din Wuhan: "Covid-19 are origine animală, dar nu știm care". Cele mai plauzibile variante ale cercetătorilor privind "specimenul gazdă".
Echipa OMS trimisă la Wuhan și-a încheiat misiunea. OMS: Covid-19 este de origine animală, dar nu ştim care. OMS: Cei mai probabili candidaţi pentru transmitere sunt liliecii sau pangolinii". Nu există dovezi potrivit cărora virusul a circulat în Wuhan înainte de decembrie 2019.
Misiunea OMS în Wuhan s-a încheiat. "Originea coronavirusului este animală. Cei mai probabili candidaţi pentru transmitere sunt liliecii sau pangolinii", spune şeful misiunii din Wuhan, Peter Ben Embarek."Toate datele pe care le-am colectat până acum ne conduc la concluzia că originea coronavirusului este animală", a spus şeful misiunii OMS din Wuhan, Peter Ben Embarek, într-o conferinţă de presă, conform Agenţiei ANSA.De aceeaşi părere a fost profesorul Lian Wannian, şeful delegaţiei a 17 experţi chinezi care au sprijinit misiunea OMS.Cercetările efectuate până acum asupra coronavirusului sugerează că are o origine "animală", dar nu este clar "specimenul gazdă", a spus acesta, subliniind că "liliecii şi pangolinii sunt cei mai probabili candidaţi pentru transmitere, dar probele de coronavirus găsite la aceste specii nu sunt identice cu Sars-Cov-2″."Nu există dovezi substanţiale ale răspândirii coronavirusului în China înainte de sfârşitul anului 2019. Şi nu există dovezi că acesta a circulat în Wuhan înainte de decembrie 2019", a spus profesorul Lian Wannian.Misiunea de urmărire a originii Covid-19 va continua în restul lumii şi "nu va fi legată de nicio locaţie", a spus Lian Wannian, potrivit căruia China sprijină "munca şi acţiunea OMS".